Xixón Sound Festival va cellebrase del 19 al 27 de payares
#000012
Yá son nueve los años del Gijón Sound Festival. Esti festival ñació en 2013 como un apueste dinamizador de la ciudá aprovechando les infraestructures pa convertir la villa asturiana nun escenariu axuntador de públicu y tendencies. Entamáu por Xixón Turismu y producíu por Mestizo Producciones, Gijón Sound Festival cunta cola collaboración del Principáu d’Asturies y Llaboral Ciudá de la Cultura.
#000013
A la escontra del modelu de festivales nun recintu, Gijón Sound Festival siempres ñaguó por espardir les sos activdaes pela ciudá, que se convierte n’ún de los protagonistes del eventu. Arriendes d’ello, quíxose siempres celebralu fuera de temporada alta pa ufrir un apueste cultural y un atractivu turísticu nos meses que la ciudá tien menos visitantes.
#000014
Magar la creación d’esti festival, Xixón Turismu siempres apostó porque’l cartelu fuera eclécticu, atrevíu, con presencia femenina y tamién de músicos llocales.
#000015
L’añu pasáu, forciaos pol andanciu de la Covid-19, el festival pasó a celebrase en payares. Davezu, la fecha de celebración yera n’abril. Esti cambéu de fecha propició una collaboración col Festival Internacional de Cine de Xixón.
#000016
“Esa relación fue muy fructífera, así que este año se mantiene la colaboración y el Gijón Sound Festival volverá a ser la banda sonora del FICX”, esplica Daniel Martínez Junquera, direutor de Xixón Turismu. Por, va ser una selmana llarga na qu’en Xixon vamos poder esfrutar de bona música y de cine de calidá, convirtiendo la ciudá asturiana n’ún de los focos culturales más importantes a nivel nacional.
#000017
“La cultura, y la música en concreto, en Gijón/Xixón siempre ha sido uno de sus atractivos turísticos y esa fue la idea al apostar por este festival hace nueve años. Esperamos que los gijoneses y gijonesas puedan disfrutar del festival, pero también esperamos que amantes de la cultura de todos los rincones de España apunten en el mes de noviembre de su agenda una visita a Gijón/Xixón para disfrutar de música y cine”, añade Martínez Junquera.
#000018
El Teatru de Llaboral Ciudá de la Cultura y el Teatro Albéniz van ser les sedes que van acoyer los conciertos. Les entraes de Gijón Sound Festival y tola información sobro feches, sedes y horarios puen topase na páxina web .
#000020
Al cartelu oficial súmase la programación off Festival, dalgo que ye una exa de magar los anicios del Gijón Sound. Nesta ocasión, van participar dalgunos de los llocales de más sonadía de la ciudá.
#000021
Tolos conciertos van adautase a les normes y protocolos Covid-19 afitaos poles autoridaes sanitaries nel momentu de celebración del eventu.
#000029